**Приложение към РЕШЕНИЕ № 101**

**ОПЕРАТИВЕН ПЛАН**

за организацията на работата в РИК-Шумен в деня на изборите

за народни представители на 2 октомври 2022 г.

1. Районна избирателна комисия Шумен работи в изборния ден в сградата на Областна администрация Шумен, на адрес гр. Шумен, бул. „Славянски“ №30, ет. 1, Заседателна зала до 16:00ч. След този час продължава работата си в сградата на многофункционална зала „Арена Шумен“, с адрес гр. Шумен, ул. „Марица“ №111, голяма зала.

2. Незабавно след откриване на изборния ден, но не по-късно от 7,40 ч. РИК въвежда в електронната платформа cik.is-bg.net информация открити ли са всички избирателни секции, работят ли нормално, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове. В случай че не се публикува съответната информация в електронната платформа cik.is-bg.net, РИК изпраща информацията на имейл адрес cik@cik.bg.

3. Веднага след приемане на решения за назначаване на членове на СИК на мястото на неявилите се членове, РИК публикува решенията на електронната си страница rik30.cik.bg.

4. В изборния ден РИК-Шумен събира информация за избирателната активност по общини, включваща броя на гласувалите избиратели. Данните се въвеждат до 11:30ч. и 16:30 ч. в електронната платформа cik.is-bg.net.

До 20,30 ч. РИК публикува в електронната платформа cik.is-bg.net информация за приключване на гласуването в изборния ден и за секциите, в които гласуването продължава след 20,00 ч.

5. За оперативност в работата на РИК-Шумен в изборния ден на 2 октомври 2022 г. се създават следните групи:

**Група Жалби:**

Ивайло Илиев - председател на РИК - Шумен

Светлин Стрелков – зам.- председател на РИК - Шумен

Веселина Маринова – член на РИК - Шумен

Ивалина Димитрова - член на РИК - Шумен

Ахмед Джамбазов - секретар на РИК - Шумен

Мария Василева - член на РИК - Шумен

Милен Митев - член на РИК - Шумен

Надежда Върбева - член на РИК- Шумен

**Група Машинно гласуване – сигнали от СИК за работата на СУЕМГ:**

Мариела Великова – зам.-председател на РИК- Шумен

Карен Гарабедян – член на РИК - Шумен

Хатидже Исуф – член на РИК-Шумен

**Група Обща информация – въпроси от СИК –**

Валентина Нейкова - член на РИК – Шумен

Виолета Вълчева - член на РИК - Шумен

6. Приемането на изборните книжа и материали в РИК започва след приключване на изборния ден.

Документите от секционните избирателни комисии се приемат от един член на РИК, подпомаган от технически сътрудник.

- Прогнозен час за приключване работата на РИК - Шумен по установяване резултатите от изборите за народни представители – не по-късно от 06.00 ч. на 03.10.2022г.

- Прогнозен час за приключване работата на РИК - Шумен за предаване на изборните книжа и материали от изборите за народни представители в ЦИК – не по-късно от 16.00 ч. на 03.10.2022 г.

РИК - Шумен възлага на техническите сътрудници, които подпомагат работата на РИК - Шумен да направят описи /чек листи/ на приетите по секции изборни книжа и материали, флаш памети и смарт карти, като същите се предоставят от РИК – Шумен на ЦИК.

Незабавно след изготвяне на протокола на РИК и подготовка на книжата за предаване председателят/секретарят на РИК уведомява ЦИК за датата и часа на тръгване към ЦИК.